వాషింగ్టన్, ఫిబ్రవరి 23: అమెరికా అధ్యక్షుడు డొనాల్డ్ ట్రంప్ రోజుకో వివాదాస్పద నిర్ణయంతో జనం నోళ్లలో నానుతున్నారు. తాజాగా లింగమార్పిడి చేయించుకున్న యువతను ఆయన లక్ష్యంగా చేసుకున్నారు. వారు మహిళ, పురుష విద్యార్థుల బాత్రూంలు గానీ, వారి లాకర్ గదులను గానీ ఉపయోగించరాదని తేల్చిచెప్పింది. వారికా వసతులు కల్పిస్తూ బరాక్ ఒబామా యంత్రాంగం నిరుడు ఆగస్టులో జారీచేసిన ఉత్తర్వును ఉపసంహరించుకుంటున్నట్లు బుధవారం సుప్రీంకోర్టుకు తెలియజేసింది. దీనిపై ప్రతిపక్ష డెమోక్రాటిక్ పార్టీ నేతలు, హాలీవుడ్ నటులు సహా అన్ని వర్గాలూ మండిపడుతున్నాయి. ఒబామా ఉత్తర్వులో బోలెడు లోపాలున్నాయని, దేశంలో పెద్దఎత్తున కేసులు నమోదయ్యాయని ట్రంప్ యంత్రాంగం వివరణ ఇచ్చింది. ఫలితంగా ఈ ఉత్తర్వులోని కొంత భాగం అమలు కాకుండా నిరుడు ఆగస్టులో ఫెడరల్ కోర్టు మధ్యంతర ఆదేశాలిచ్చిందని అమెరికా విద్యామంత్రి బెట్సీ దెవోస్ చెప్పారు. ఉత్తర్వును ఉపసంహరించుకున్నంత మాత్రాన ఇప్పటికప్పుడు ఆయా విద్యార్థులకు వచ్చే ఇబ్బందేమీ లేదన్నారు.
vashington, fibravari 23: america adhyakshudu donald trump rojuko vivaadaaspada nirnayamtho janam nollalo naanutunnaaru. taajaagaa lingamarpidy cheyinchukunna yuvatanu aayana lakshyamgaa chesukunnaru. vaaru mahila, purusha vidyaarthula baatruumlu gaanee, vaari lakar gadulanu gaanee upayogincharaadani telchicheppindi. varika vasatulu kalpistuu barak obama yantraangam nirudu aagastulo jaareechesina uttarvunu upasamharinchukuntunnatu budhavaaram supreenkortuku teliyajesindi. deenipai pratipaksha democratic party nethalu, halivud natulu sahaa anni vargaaluu mandipadutunnaayi. obama uttarvulo boledu lopalunnayani, desamlo peddaettuna kesulu namodayyaayani trump yantraangam vivarana ichindi. phalitamgaa ee uttarvuloni kontha bhagam amalu kakunda nirudu aagastulo federal kortu madhyantara aadesaalichindani america vidyaamantri betsi devos cheppaaru. uttarvunu upasamharinchukunnanta maatraana ippatikappudu aayaa vidyaarthulaku vache ibbandemi ledannaru.